title: Moladh ón mBord Eorpach Um Riosca Sistéamach an 16 Feabhra 2022 lena leasaítear Moladh BERS/2015/2 maidir leis an measúnú ar éifeachtaí trasteorann beart beartais macrastuamachta agus ar chómhalartacht dheonach na mbeart sin (BERS/2022/1) 2022/C 174/01

text:
                  28.4.2022

                  GA

                  Iris Oifigiúil an Aontais Eorpaigh

                  C 174/1

         MOLADH ÓN MBORD EORPACH UM RIOSCA SISTÉAMACH
         an 16 Feabhra 2022
         lena leasaítear Moladh BERS/2015/2 maidir leis an measúnú ar éifeachtaí trasteorann beart beartais macrastuamachta agus ar chómhalartacht dheonach na mbeart sin
         (BERS/2022/1)
         (2022/C 174/01)
         AN BORD GINEARÁLTA DON BHORD EORPACH UM RIOSCA SISTÉAMACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint don Chomhaontú ar an Limistéar Eorpach Eacnamaíoch (1), go háirithe Iarscríbhinn IX de,
         Ag féachaint do Rialachán (AE) Uimh. 1092/2010 ó Pharlaimint na hEorpa agus ón gComhairle an 24 Samhain 2010 maidir le formhaoirseacht macrastuamachta an Aontais Eorpaigh ar an gcóras airgeadais lena mbunaítear Bord Eorpach um Riosca Sistéamach (2), agus go háirithe Airteagail 3, 16 agus 18 de,
         Ag féachaint do Rialachán (AE) Uimh. 575/2013 ó Pharlaimint na hEorpa agus ón gComhairle an 26 Meitheamh 2013 maidir le ceanglais stuamachta i gcomhair institiúidí creidmheasa agus lena leasaítear Rialachán (AE) Uimh. 648/2012 (3), agus go háirithe Airteagal 458 de,
         Ag féachaint do Threoir (AE) 2013/36/AE ó Pharlaimint na hEorpa agus ón gComhairle an 26 Meitheamh 2013 maidir le rochtain ar ghníomhaíocht institiúidí creidmheasa agus maoirseacht stuamachta ar institiúidí creidmheasa, lena leasaítear Treoir 2002/87/CE agus lena n-aisghairtear Treoir 2006/48/CE agus Treoir 2006/49/CE (4), agus go háirithe Roinn II de Chaibidil 4 de Theideal VII de,
         Ag féachaint do Chinneadh BERS/2011/1 ón mBord Eorpach um Riosca Sistéamach an 20 Eanáir 2011 lena nglactar le Rialacha Nós Imeachta an Bhoird Eorpaigh um Riosca Sistéamach (5), agus go háirithe Airteagail 18 go 20 de,
         De bharr an mhéid seo a leanas:

                     (1)

                     Chun bearta beartais macrastuamachta náisiúnta atá éifeachtach agus comhsheasmhach a áirithiú, tá sé tábhachtach go gcomhlánófar an chómhalartacht shainordaitheach a cheanglaítear faoi dhlí an Aontais le cómhalartacht dheonach.

                     (2)

                     Tá sé mar aidhm leis an gcreat maidir le cómhalartacht dheonach i ndáil le bearta beartais macrastuamachta atá leagtha amach i Moladh BERS/2015/2 ón mBord Eorpach um Riosca Sistéamach (6) a áirithiú go ndéanfar na bearta beartais macrastuamachta ar fad atá bunaithe ar neamhchosaintí a ghníomhachtaítear i mBallstát amháin a chómhalartú sna Ballstáit eile.

                     (3)

                     I ndiaidh Chinneadh C(2020) 1214 final ón gCoimisiún (7), thug De Nederlandsche Bank (DNB), ag gníomhú dó mar údarás ainmnithe chun críocha Airteagal 458 de Rialachán (AE) Uimh. 575/2013, beart náisiúnta níos doichte isteach, ag forchur, mar sin, meánualach riosca le haghaidh institiúidí creidmheasa atá údaraithe san Ísiltír agus a úsáideann an cur chuige bunaithe ar rátálacha inmheánacha (IRB) maidir lena bpunanna neamhchosaintí ar dhaoine nádúrtha atá urraithe le maoin chónaithe atá lonnaithe san Ísiltír lena chur i bhfeidhm. Tháinig an beart i bhfeidhm ar an 1 Eanáir 2022.

                     (4)

                     Ar an 23 Samhain 2021, chuir an DNB iarratas faoi bhráid an Bhoird Eorpaigh um Riosca Sistéamach (BERS) go ndéanfaí an beart náisiúnta níos doichte faoi Airteagal 458(8) de Rialachán (AE) Uimh. 575/2013 a chómhalartú.

                     (5)

                     I ndiaidh iarratas ó DNB chuig BERS, agus ionas nach réadófar éifeachtaí diúltacha trasteorann i bhfoirm sceite agus arbatráiste rialála a d’fhéadfadh a bheith mar thoradh ar chur chun feidhme an bhirt beartais macrastuamachta a thiocfaidh i bhfeidhm san Ísiltír i gcomhréir le hAirteagal 458(2)(d)(vi) de Rialachán (AE) Uimh. 575/2013, chinn Bord Ginearálta BERS an beart sin a chuimsiú i liosta beart beartais macrastuamachta a moltar iad a chómhalartú faoi Mholadh BERS/2015/2.

                     (6)

                     Ar an 26 Deireadh Fómhair 2021, thug Lietuvos bankas, ag gníomhú dó mar údarás ainmnithe chun críocha Airteagal 133(9) de Threoir 2013/36/AE, fógra don BERS go raibh sé beartaithe aige ráta maoláin um riosca sistéamach a shocrú do gach neamhchosaint mhiondíola do dhaoine nádúrtha sa Liotuáin atá urraithe le maoin chónaithe. Beidh an maolán um riosca sistéamach infheidhme maidir le bainc atá údaraithe sa Liotuáin ar an leibhéal comhdhlúthacháin is airde sa tír. Ag an am céanna, beidh feidhm ag an maolán um riosca sistéamach atá beartaithe maidir le grúpaí lárnacha comhar creidmheasa a thagann lasmuigh de raon feidhme Rialachán (AE) Uimh. 575/2013 ar bhonn comhdhlúite. Táthar ag súil go dtiocfaidh an beart i bhfeidhm ar an 1 Iúil 2022.

                     (7)

                     Ar an 1 Nollaig 2021, chuir Lietuvos bankas iarratas faoi bhráid BERS ar chómhalartú an ráta maoláin um riosca sistéamach faoi Airteagal 134(5) de Threoir 2013/36/AE.

                     (8)

                     Tar éis iarratas arna chur isteach ag Lietuvos banka, agus ionas nach réadófar éifeachtaí diúltacha trasteorann i bhfoirm sceite agus arbatráiste rialála a d’fhéadfadh a bheith mar thoradh ar chur chun feidhme bheart an bheartais macrastuamachta a thiocfaidh i bhfeidhm sa Liotuáin, chinn Bord Ginearálta BERS freisin an beart sin a chuimsiú i liosta bhearta an beartais macrastuamachta a moltar iad a chómhalartú faoi Mholadh BERS/2015/2.

                     (9)

                     Mar sin, ba cheart Moladh BERS/2015/2 a leasú dá réir sin,

               TAR ÉIS AN MOLADH SEO A GHLACADH

            Leasuithe

         Leasaítear Moladh BERS/2015/2 faoi mar a leanas:

                     1.

                     in Alt 1, cuirtear an méid seo a leanas in ionad fho-mholadh C(1):

                                 “1.

                                 Maidir leis na bearta beartais macrastuamachta arna nglacadh ag údaráis ábhartha eile agus arna moladh lena gcómhalartú ag BERS, moltar do na húdaráis ábhartha na bearta sin a chómhalartú. Moltar na bearta seo a leanas, arna dtuairisciú tuilleadh san Iarscríbhinn, a chómhalartú:

                                             An Bheilg:

                                                         —

                                                         forlíontán ualaithe riosca le haghaidh neamhchosaintí miondíola atá urraithe le maoin chónaithe dhochorraithe atá lonnaithe sa Bheilg, arna chur i bhfeidhm i gcomhréir le hAirteagal 458(2)(d)(vi) de Rialachán (AE) Uimh. 575/2013 maidir le hinstitiúidí creidmheasa atá údaraithe sa Bheilg, a úsáideann an Cur Chuige IRB chun ceanglais chaipitil rialála a ríomh agus atá comhdhéanta de:

                                                                     (a)

                                                                     forlíontán comhréidh ualaithe riosca de 5 phointe céatadáin; agus

                                                                     (b)

                                                                     forlíontán comhréireach ualaithe riosca ina gcuimsítear 33 faoin gcéad de mheánualach riosca ualaithe ó thaobh na neamhchosanta a chuirtear i bhfeidhm ar an bpunann neamhchosaintí miondíola atá urraithe le maoin chónaithe dhochorraithe atá suite sa Bheilg.

                                             An Fhrainc:

                                                         —

                                                         géarú ar an teorainn mhór neamhchosanta dá bhforáiltear in Airteagal 395(1) de Rialachán (AE) Uimh. 575/2013, is infheidhme maidir le neamhchosaintí ar chorparáidí móra neamhairgeadais ag a bhfuil fiachas ollmhór agus a bhfuil a n-oifig chláraithe acu sa Fhrainc, go 5 faoin gcéad de chaipiteal Leibhéal 1, arna chur i bhfeidhm i gcomhréir le hAirteagal 458(2)(d)(ii) de Rialachán (AE) Uimh. 575/2013 ar institiúidí domhanda lena bhfuil tábhacht shistéamach (G-SIIanna) agus d’institiúidí eile lena bhfuil tábhacht shistéamach (O-SIIanna) ar an leibhéal comhdhlúthúcháin is airde dá n-imlíne stuamachta baincéireachta.

                                             An Liotuáin:

                                                         —

                                                         ráta maoláin um riosca sistéamach de 2 % do gach neamhchosaint mhiondíola ar dhaoine nádúrtha a bhfuil cónaí orthu i bPoblacht na Liotuáine atá urraithe le maoin chónaithe.

                                             Lucsamburg:

                                                         —

                                                         teorainneacha um chóimheas iasachta/luacha (LTV) atá ceangailteach ó thaobh dlí le haghaidh iasachtaí morgáiste nua ar réadmhaoin chónaithe atá lonnaithe i Lucsamburg, le teorainneacha LTV éagsúla is infheidhme maidir le catagóirí éagsúla iasachtaithe:

                                                                     (a)

                                                                     Teorainn LTV 100 % do cheannaitheoirí céaduaire a bhfuil a bpríomháit chónaithe á ceannach acu;

                                                                     (b)

                                                                     Teorainn LTV 90 % do cheannaitheoirí eile i.e. ní ceannaitheoirí céaduaire a bhfuil a bpríomháit chónaithe á ceannach acu. Cuirtear an teorainn sin i bhfeidhm ar bhealach comhréireach trí liúntas punainne. Go sonrach, féadfaidh iasachtóirí 15 % den phunann morgáistí nua a deonaíodh do na hiasachtaithe sin a eisiúint le LTV os cionn 90 % ach faoi bhun an LTV uasta de 100 %;

                                                                     (c)

                                                                     Teorainn LTV 80 % le haghaidh iasachtaí morgáiste eile (lena n-áirítear an mhír ‘ceannach le ligean ar cíos’).

                                             An Ísiltír:

                                                         —

                                                         meánualú riosca íosta arna chur i bhfeidhm i gcomhréir le hAirteagal 458(2)(d)(vi) de Rialachán (AE) Uimh. 575/2013 maidir le hinstitiúidí creidmheasa atá údaraithe san Ísiltír, a úsáideann an cur chuige an IRB chun ceanglais chaipitil rialála a ríomh maidir lena punanna neamhchosaintí ar dhaoine nádúrtha atá urraithe le maoin chónaithe atá lonnaithe san Ísiltír. Maidir le gach ítim neamhchosanta aonair a thagann faoi raon feidhme an bhirt, sanntar ualú riosca 12 % don chuid den iasacht nach sáraíonn 55 % de luach margaidh na maoine a úsáidtear chun an iasacht a urrú, agus sanntar ualú riosca 45 % don chuid eile den iasacht. Is ionann meánualú riosca íosta na punainne agus meánualach riosca ualaithe ó thaobh na neamhchosanta um ualaí riosca na n-iasachtaí aonair.

                                             An Iorua:

                                                         —

                                                         ráta maoláin um riosca sistéamach de 4.5 % maidir le neamhchosaintí san Iorua, arna chur i bhfeidhm i gcomhréir le hAirteagal 133 de Threoir 2013/36/AE, mar a cuireadh i bhfeidhm ar an Iorua agus san Iorua ar an 1 Eanáir 2020 de bhun théarmaí an Chomhaontaithe ar an Limistéar Eorpach Eacnamaíoch (*1) (Comhaontú LEE) (dá ngairfear anseo feasta an ’CRD mar is infheidhme maidir leis an Iorua agus san Iorua ar an 1 Eanáir 2020’), maidir leis na hinstitiúidí creidmheasa go léir atá údaraithe san Iorua;

                                                         —

                                                         íosteorainn meánualaigh riosca de 20 % le haghaidh neamhchosaintí ar réadmhaoin chónaithe san Iorua, arna chur i bhfeidhm i gcomhréir le hAirteagal 458(2)(d)(vi) de Rialachán (AE) Uimh. 575/2013, mar a cuireadh i bhfeidhm ar an Iorua agus san Iorua ar an 1 Eanáir 2020; de bhun théarmaí Chomhaontú LEE (dá ngairfear anseo feasta “CRR mar is infheidhme maidir leis an Iorua agus san Iorua ar an 1 Eanáir 2020,”), ar institiúidí creidmheasa, arna n-údarú san Iorua, a úsáideann an cur chuige inmheánach bunaithe ar rátálacha (IRB) chun ceanglais chaipitil rialála a ríomh;

                                                         —

                                                         íosteorainn meánualaigh riosca de 35 % le haghaidh neamhchosaintí ar eastát réadach tráchtála san Iorua, arna chur i bhfeidhm i gcomhréir le hAirteagal 458(2)(d)(vi) den CRR mar a cuireadh i bhfeidhm ar an Iorua agus san Iorua an 1 Eanáir 2020 maidir le hinstitiúidí creidmheasa atá údaraithe san Iorua, a úsáideann an cur chuige IRB chun ceanglais chaipitil rialála a ríomh.

                                             An tSualainn:

                                                         —

                                                         íosteorainn a bhaineann go sonrach le hinstitiúidí creidmheasa áirithe de 25 faoin gcéad maidir le meánualach riosca ualaithe ó thaobh na neamhchosanta um ualaí riosca a chuirtear i bhfeidhm ar an bpunann neamhchosaintí miondíola ar oibleagáideoirí a bhfuil cónaí orthu sa tSualainn atá urraithe le maoin dhochorraithe i gcomhréir le hAirteagal 458(2)(d)(vi) de Rialachán (AE) Uimh. 575/2013 maidir le hinstitiúidí creidmheasa atá údaraithe sa tSualainn a úsáideann an Cur Chuige IRB chun ceanglais caipitil rialála a ríomh.

                        (*1)  IO L 1 3.1.1994, lch. 3.”;"

                     2.

                     Cuirtear an Iarscríbhinn a ghabhann leis an Moladh seo in ionad na hIarscríbinne.

            Arna dhéanamh ag Frankfurt am Main, an 16 Feabhra 2022.

                  Ceann Rúnaíocht BERS,

                  Ar son Bhord Ginearálta BERS

               Francesco MAZZAFERRO

            (1)  IO L 1, 3.1.1994, lch. 3.

            (2)  IO L 331, 15.12.2010, lch. 1.

            (3)  IO L 176, 27.6.2013, lch. 1.

            (4)  IO L 176, 27.6.2013, lch. 338.

            (5)  IO C 58, 24.2.2011, lch. 4.

            (6)  Moladh BERS/2015/2 ón mBord Eorpach um Riosca Sistéamach an 15 Nollaig 2015 maidir le measúnú ar éifeachtaí trasteorann beart beartais macrastuamachta agus maidir le cómhalartacht dheonach ina leith (IO C 97, 12.3.2016, lch. 9).

            (7)  Cinneadh C(2020) 1214 final ón gCoimisiún an 5 Márta 2020 gan gníomh cur chun feidhme a mholadh chun diúltú don dréachtbheart náisiúnta ar thug an Ísiltír fógra ina leith ar an 8 Eanáir 2020 faoi Airteagal 458(4) de Rialachán (AE) Uimh. 575/2013 ó Pharlaimint na hEorpa agus ón gComhairle Eorpach.

            IARSCRÍBHINN
            Cuirtear an méid seo a leanas in ionad na hIarscríbhinne a ghabhann le Moladh BERS/2015/2:

                     “IARSCRÍBHINN

                        An Bheilg

                           Forlíontán ualaithe riosca le haghaidh neamhchosaintí miondíola atá urraithe le maoin chónaithe dhochorraithe atá lonnaithe sa Bheilg, arna fhorchur ar institiúidí creidmheasa atá údaraithe sa Bheilg a úsáideann an Cur Chuige IRB agus arna chur i bhfeidhm i gcomhréir le hAirteagal 458(2)(d)(vi) de Rialachán (AE) Uimh. 575/2013. Tá dhá chomhpháirt san fhorlíontán:

                                 (a)

                                       forlíontán comhréidh ualaithe riosca de 5 phointe céatadáin; agus

                                 (b)

                                       forlíontán comhréireach ualaithe riosca ina gcuimsítear 33 faoin gcéad de mheánualach riosca ualaithe ó thaobh na neamhchosanta a chuirtear i bhfeidhm ar an bpunann neamhchosaintí miondíola atá urraithe le maoin chónaithe dhochorraithe atá suite sa Bheilg.

                           I.   Cur síos ar an mbeart

                                 1.

                                 Cuimsítear i mbeart na Beilge, arna chur i bhfeidhm i gcomhréir le hAirteagal 458(2)(d)(vi) de Rialachán (AE) Uimh. 575/2013 agus arna fhorchur ar institiúidí creidmheasa atá údaraithe sa Bheilg a úsáideann an Cur Chuige IRB, forlíontán ualaithe riosca neamhchosaintí miondíola atá urraithe le maoin chónaithe dhochorraithe atá lonnaithe sa Bheilg, agus atá comhdhéanta de dhá chomhpháirt:

                                             (a)

                                             Is éard atá sa chéad chomhpháirt méadú 5 phointe céatadáin ar an ualú riosca le haghaidh neamhchosaintí miondíola atá urraithe le maoin chónaithe dhochorraithe atá lonnaithe sa Bheilg a fhaightear i ndiaidh an dara cuid den fhorlíonrtán ualaithe riosca a ríomh i gcomhréir le pointe (b).

                                             (b)

                                             Is éard atá sa dara comhpháirt méadú ualaithe riosca de 33 faoin gcéad den mheánualach riosca ualaithe ó thaobh na neamhchosanta a chuirtear i bhfeidhm ar an bpunann neamhchosaintí miondíola atá urraithe le maoin chónaithe dhochorraithe atá suite sa Bheilg. Is ionann an mheánualach riosca ualaithe ó thaobh na neamhchosanta agus meánualaí riosca na n-iasachtaí aonair arna ríomh i gcomhréir le hAirteagal 154 de Rialachán (AE) Uimh. 575/2013, arna n-ualú le luach na neamhchosaintí ábhartha.

                           II.   Cómhalartacht

                                 2.

                                 I gcomhréir le hAirteagal 458(5) de Rialachán (AE) Uimh. 575/2013, moltar d’údaráis ábhartha na mBallstát lena mbaineann beart na Beilge a chómhalartú trína chur i bhfeidhm ar bhrainsí atá lonnaithe sa Bheilg d’institiúidí creidmheasa atá údaraithe ar bhonn intíre a úsáideann an Cur Chuige IRB laistigh den spriocdháta a shonraítear i bhfo-mholadh C(3).

                                 3.

                                 Moltar d’údaráis ábhartha beart na Beilge a chómhalartú trína chur i bhfeidhm ar institiúidí creidmheasa atá údaraithe ar bhonn intíre a úsáideann Cur Chuige IRB lena mbaineann neamhchosaintí díreacha miondíola atá urraithe le maoin chónaithe dhochorraithe atá lonnaithe sa Bheilg. I gcomhréir le fo-mholadh C(2), moltar do na húdaráis ábhartha an beart céanna a chur i bhfeidhm agus an beart atá curtha chun feidhme sa Bheilg ag an údarás gníomhachtúcháin laistigh den teorainn ama atá sonraithe i bhfo-mholadh C(3).

                                 4.

                                 Mura bhfuil an beart beartais macrastuamachta céanna ar fáil ina ndlínse, moltar do na húdaráis ábhartha, i ndiaidh dul i gcomhairle le BERS, beart beartais macrastuamachta atá ar fáil ina ndlínse lena bhfuil an éifeacht is coibhéisí leis an mbeart thuas a mholtar maidir le cómhalartacht a chur i bhfeidhm, lena n-áirítear bearta agus cumhachtaí maoirseachta a ghlacadh arna leagan síos i dTeideal VII, Caibidil 2, Cuid IV de Threoir 2013/36/AE. Moltar do na húdaráis ábhartha an beart coibhéiseach a ghlacadh tráth nach déanaí ná ceithre mhí i ndiaidh fhoilsiú an Mholta seo in Iris Oifigiúil an Aontais Eorpaigh.

                           III.   Tairseach ábharthachta

                                 5.

                                 Déantar an beart a chomhlánú le tairseach ábharthachta atá sonrach d’institiúid áirithe de €2 bhilliún chun cur i bhfeidhm ionchasach an phrionsabail de minimis ag na húdaráis ábhartha a bheidh an beart á chómhalartú acu a stiúradh.

                                 6.

                                 I gcomhréir le Cuid 2.2.1 de Mholadh BERS/2015/2, féadfaidh údaráis ábhartha an Bhallstáit lena mbaineann institiúidí creidmheasa aonair a dhíolmhú atá údaraithe ar bhonn intíre, a úsáideann an Cur Chuige IRB, agus ag a bhfuil neamhchosaintí miondíola neamhábhartha atá urraithe le maoin chónaithe dhochorraithe sa Bheilg agus atá faoi bhun na tairsí ábharthachta €2 bhilliún. Agus an tairseach ábharthachta á cur i bhfeidhm, ba cheart do na húdaráis ábhartha faireachán a dhéanamh ar ábharthacht na neamhchosaintí agus moltar dóibh beart na Beilge a chur i bhfeidhm ar institiúidí creidmheasa aonair atá údaraithe ar bhonn intíre a díolmhaíodh roimhe sin i gcás go sárófar an tairseach ábharthachta €2 bhilliún.

                                 7.

                                 I gcás nach bhfuil institiúidí creidmheasa ar bith údaraithe sna Ballstáit lena mbaineann le brainsí atá lonnaithe sa Bheilg nó ag a bhfuil neamhchosaintí díreacha miondíola atá urraithe le maoin chónaithe dhochorraithe sa Bheilg, a úsáideann an Cur Chuige IRB agus a bhfuil neamhchosaintí dar luach 2 bhilliún nó níos mó acu ar mhargadh na Beilge um maoine cónaithe dochorraithe, féadfaidh údaráis ábhartha na mBallstát lena mbaineann, de bhun Chuid 2.2.1 de Mholadh BERS/2015/2, a chinneadh gan beart na Beilge a chómhalartú. Sa chás sin ba cheart do na húdaráis ábhartha faireachán a dhéanamh ar ábharthacht na neamhchosaintí agus moltar dóibh beart na Beilge a chómhalartú i gcás go sáródh institiúid creidmheasa a úsáideann an Cur Chuige IRB an tairseach €2 bhilliún.

                                 8.

                                 I gcomhréir le Cuid 2.2.1 de Mholadh BERS/2015/2, is ionann an tairseach ábharthachta €2 bhilliún agus leibhéal uasta tairsí atá molta. Dá bhrí sin, féadfaidh údaráis ábhartha chómhalartúcháin, in ionad an tairseach mholta a chur i bhfeidhm, tairseach níos ísle a shocrú dá ndlínsí nuair is iomchuí, nó an beart a chómhalartú gan aon tairseach ábharthachta.

                        An Fhrainc

                           Géarú ar an teorainn mhór neamhchosanta dá bhforáiltear in Airteagal 395(1) de Rialachán (AE) Uimh. 575/2013, is infheidhme maidir le neamhchosaintí ar chorparáidí móra neamhairgeadais ag a bhfuil fiachas ollmhór agus a bhfuil a n-oifig chláraithe acu sa Fhrainc, go 5 faoin gcéad de chaipiteal Leibhéal 1, arna chur i bhfeidhm i gcomhréir le hAirteagal 458(2)(d)(ii) de Rialachán (AE) Uimh. 575/2013 ar institiúidí domhanda lena bhfuil tábhacht shistéamach (G-SIIanna) agus d’institiúidí eile lena bhfuil tábhacht shistéamach (O-SIIanna) ar an leibhéal comhdhlúthúcháin is airde dá n-imlíne stuamachta baincéireachta.

                     I.   Cur síos ar an mbeart

                                 1.

                                 Cuimsítear i mbeart na Fraince, arna chur i bhfeidhm i gcomhréir le hAirteagal 458(2)(d)(ii) de Rialachán (AE) Uimh. 575/2013 agus arna fhorchur ar G-SIIanna agus O-SIIanna ar leibhéal comhdhlúthúcháin is airde a n-imlíne stuamachta baincéireachta (ní ar leibhéal fo-chomhdhlúite), teorainn mhór neamhchosaintí a ghéarú go 5 faoin gcéad dá gcaipiteal Leibhéal 1, is infheidhme maidir le neamhchosaintí ar chorparáidí móra neamhairgeadais a bhfuil fiachas ollmhór acu agus a bhfuil a n-oifig chláraithe acu sa Fhrainc.

                                 2.

                                 Sainítear corparáid neamhairgeadais mar dhuine nádúrtha nó mar dhuine dlítheanach faoin dlí príobháideach ag a bhfuil a oifig chláraithe sa Fhrainc, agus a bhaineann, ar a leibhéal féin agus ar an leibhéal comhdhlúthúcháin is airde, le hearnáil na gcorparáidí neamhairgeadais mar atá sainithe i bpointe 2.45. d’Iarscríbhinn A a ghabhann le Rialachán (AE) Uimh. 549/2013 ó Pharlaimint na hEorpa agus ón gComhairle (*1).

                                 3.

                                 Tá feidhm ag an mbeart maidir le neamhchosaintí ar chorparáidí neamhairgeadais ag bhfuil a n-oifig chláraithe sa Fhrainc agus maidir le neamhchosaintí ar ghrúpaí de chorparáidí neamhairgeadais nasctha faoi mar a leanas:

                                             (a)

                                             Maidir le corparáidí neamhairgeadais ar cuid de ghrúpa corparáidí neamhairgeadais nasctha iad ag bhfuil a oifig chláraithe ar an leibhéal comhdhlúthúcháin is airde sa Fhrainc, tá feidhm ag an mbeart maidir le suim na nglan-neamhchosaintí i ndáil leis an ngrúpa agus a eintitis ghaolmhara de réir bhrí phointe (39) d’Airteagal 4(1) de Rialachán (AE) Uimh. 575/2013;

                                             (b)

                                             Maidir le corparáidí neamhairgeadais ar cuid de ghrúpa corparáidí neamhairgeadais nasctha iad ag a bhfuil a oifig chláraithe ar an leibhéal comhdhlúthúcháin is airde lasmuigh den Fhrainc, tá feidhm ag an mbeart maidir le suim:

                                                         (i)

                                                         na neamhchosaintí ar na corparáidí neamhairgeadais sin ag a bhfuil a n-oifig chláraithe sa Fhrainc;

                                                         (ii)

                                                         na neamhchosaintí ar na heintitis sa Fhrainc nó thar lear a bhfuil rialú díreach nó indíreach á dhéanamh orthu ag na corparáidí neamhairgeadais dá dtagraítear in (i) de réir bhrí phointe (39) d’Airteagal 4(1) de Rialachán (AE) Uimh. 575/2013;

                                                         (iii)

                                                         na neamhchosaintí ar na heintitis sa Fhrainc nó thar lear a bhraitheann ar bhonn eacnamaíoch ar na corparáidí neamhairgeadais dá dtagraítear in (i) de réir bhrí phointe (39) d’Airteagal 4(1) de Rialachán (AE) Uimh. 575/2013.

                                       Dá bhrí sin, ní thagann corparáidí neamhairgeadais nach bhfuil a n-oifig chláraithe sa Fhrainc acu agus nach fochuideachta nó eintiteas iad a bhraitheann ar bhonn eacnamaíoch ar chorparáid neamhairgeadais ag a bhfuil a hoifig chláraithe sa Fhrainc, agus nach bhfuil á rialú go díreach nó go hindíreach ag corparáid dá leithéid, faoi raon feidhme an bhirt.
                                 I gcomhréir le hAirteagal 395(1) de Rialachán (AE) Uimh. 575/2013, beidh an beart infheidhme i ndiaidh éifeacht na dteicnící maolaithe agus na ndíolúintí um riosca creidmheasa a chur san áireamh i gcomhréir le hAirteagal 399 go hAirteagal 403 de Rialachán (AE) Uimh. 575/2013.

                                 4.

                                 Ní mór do G-SII nó O-SII a mheas go bhfuil corparáid neamhairgeadais ag bhfuil a hoifig chláraithe sa Fhrainc mór, má tá a neamhchosaint bhunaidh ar an gcorparáid neamhairgeadais, nó ar an ngrúpa corparáidí neamhairgeadais nasctha de réir bhrí mhír 3, cothrom le €300 milliún nó níos mó ná sin. Ríomhtar luach na neamhchosanta bunaidh i gcomhréir le hAirteagal 389 agus le hAirteagal 390 de Rialachán (AE) Uimh. 575/2013 sula gcuirfear san áireamh éifeacht na dteicnící maolaithe agus na ndíolúintí um riosca creidmheasa atá amach in Airteagail 399 go 403 de Rialachán (AE) Uimh. 575/2013, mar a tuairiscíodh i gcomhréir le hAirteagal 9 de Rialachán Cur Chun Feidhme (AE) Uimh. 680/2014 ón gCoimisiún (*2).

                                 5.

                                 Meastar go bhfuil fiachas ollmhór ag corparáid neamhairgeadais má tá cóimheas giarála atá níos mó ná 100 faoin gcéad agus cóimheas cumhdaigh muirear airgeadais atá faoi bhun trí aici, arna ríomh ar an leibhéal comhdhlúthúcháin is airde grúpa faoi mar a leanas:

                                             (a)

                                             Is ionann an cóimheas giarála agus an cóimheas idir an fiachas iomlán glan ar airgead tirim agus cothromas; agus

                                             (b)

                                             Is ionann an cóimheas cumhdaigh muirear airgeadais agus an cóimheas idir, ar thaobh amháin, an breisluach móide fóirdheontais oibriúcháin lúide: (i) párolla; (ii) cánacha agus dleachtanna oibriúcháin; (iii) gnáthchaiteachas oibriúcháin eile gan ús glan agus muirir chomhchosúla a áireamh; agus (iv) dímheas agus amúchadh, agus, ar an taobh eile, ús agus muirir chomhchosúla.

                                       Déantar na cóimheasa a ríomh ar bhonn comhiomlán cuntasaíochta arna sainiú de réir na gcaighdeán is infheidhme, mar atá curtha i láthair i ráitis airgeadais na corparáide neamhairgeadais, arna ndeimhniú nuair is cuí ag cuntasóir cairte.

                           II.   Cómhalartacht

                                 6.

                                 Moltar d’údaráis ábhartha beart na Fraince a chómhalartú trína chur i bhfeidhm ar G-SIIanna agus O-SIIanna atá údaraithe ar bhonn intíre ar an leibhéal comhdhlúthúcháin is airde laistigh de dhlínse a n-imlíne stuamachta baincéireachta.

                                 7.

                                 Mura bhfuil an beart beartais macrastuamachta céanna ar fáil ina ndlínse, i gcomhréir le fo-mholadh C(2), moltar do na húdaráis ábhartha, i ndiaidh dul i gcomhairle le BERS, beart beartais macrastuamachta atá ar fáil ina ndlínse lena bhfuil an éifeacht is coibhéisí leis an mbeart thuas a mholtar maidir le cómhalartacht a chur i bhfeidhm. Moltar do na húdaráis ábhartha an beart coibhéiseach a ghlacadh tráth nach déanaí ná sé mhí i ndiaidh fhoilsiú an Mholta seo in Iris Oifigiúil an Aontais Eorpaigh.

                           III.   Tairseach ábharthachta

                                 8.

                                 Déantar an beart a chomhlánú le tairseach ábharthachta chomhcheangailte chun cur i bhfeidhm ionchasach an phrionsabail de minimis ag na húdaráis ábhartha a bheidh an beart á chómhalartú acu a stiúradh, ina gcuimsítear:

                                             (a)

                                             Tairseach €2 bhilliún le haghaidh neamhchosaintí bunaidh iomlána G-SIIanna agus O-SIIanna atá údaraithe ar bhonn intíre ar leibhéal comhdhlúthúcháin is airde na himlíne stuamachta baincéireachta le hearnáil corparáidí neamhairgeadais na Fraince;

                                             (b)

                                             Tairseach €300 milliún is infheidhme maidir le G-SIIanna agus O-SIIanna atá údaraithe ar bhonn intíre atá comhionann leis an tairseach atá luaite in (a) nó níos mó na sin:

                                                         (i)

                                                         neamhchosaint bhunaidh aonair ar chorparáid neamhairgeadais ag bhfuil a hoifig chláraithe sa Fhrainc;

                                                         (ii)

                                                         suim na neamhchosaintí bunaidh ar ghrúpa corparáidí neamhairgeadais nasctha, a bhfuil a oifig chláraithe aige ar an leibhéal comhdhlúthúcháin is airde sa Fhrainc, arna ríomh i gcomhréir le mír 3(a);

                                                         (iii)

                                                         suim na neamhchosaintí bunaidh ar chorparáidí neamhairgeadais ag bhfuil a n-oifig chláraithe sa Fhrainc ar cuid de ghrúpa corparáidí neamhairgeadais nasctha iad ag a bhfuil a oifig chláraithe ar an leibhéal comhdhlúthacháin is airde lasmuigh den Fhrainc mar a thuairiscítear i dteimpléid C 28.00 agus C 29.00 d’Iarscríbhinn VIII a ghabhann le Rialachán Cur Chun Feidhme (AE) Uimh. 680/2014;

                                             (c)

                                             Tá tairseach 5 faoin gcéad de chaipiteal Leibhéal 1 G-SII nó O-SII ar an leibhéal comhdhlúthúcháin is airde, le haghaidh neamhchosaintí arna sainiú i (b) i ndiaidh éifeacht na dteicnící maolaithe agus na ndíolúintí maolaithe um riosca creidmheasa a chur san áireamh i gcomhréir le hAirteagail 399 go 403 de Rialachán (AE) Uimh. 575/2013.

                                       Tá na tairseacha dá dtagraítear i míreanna (b) agus (c) le cur i bhfeidhm beag beann ar an bhfuil fiachas ollmhór ag an eintiteas ábhartha nó ag an gcorparáid neamhairgeadais nó nach bhfuil.
                                 Ríomhfar luach na neamhchosanta bunaidh dá dtagraítear i míreanna (a) agus (b) i gcomhréir le hAirteagal 389 agus le hAirteagal 390 de Rialachán (AE) Uimh. 575/2013 sula gcuirfear san áireamh éifeacht na dteicnící maolaithe agus na ndíolúintí um riosca creidmheasa atá amach in Airteagail 399 go 403 de Rialachán (AE) Uimh. 575/2013, mar a tuairiscíodh i gcomhréir le hAirteagal 9 de Rialachán Cur Chun Feidhme (AE) Uimh. 680/2014.

                                 9.

                                 I gcomhréir le Cuid 2.2.1 de Mholadh BERS/2015/2, féadfaidh údaráis ábhartha an Bhallstáit lena mbaineann G-SIIanna nó O-SIIanna a dhíolmhú atá údaraithe ar bhonn intíre ar leibhéal comhdhlúthúcháin is airde a n-imlíne stuamachta baincéireachta nach sáraíonn tairseach ábharthachta chomhcheangailte dá dtagraítear i mír 8. Agus an tairseach ábharthachta á cur i bhfeidhm, ba cheart do na húdaráis ábhartha faireachán a dhéanamh ar ábharthacht neamhchosaintí G-SIIanna agus O-SIIanna atá údaraithe ar bhonn intíre le hearnáil corparáidí neamhairgeadais na Fraince mar aon le comhchruinniú neamhchosaintí G-SIIanna agus O-SIIanna atá údaraithe ar bhonn intíre maidir le corparáidí móra neamhairgeadais ag a bhfuil a n-oifig chláraithe sa Fhrainc, agus moltar dóibh beart na Fraince a chur i bhfeidhm ar G-SIIanna nó O-SIIanna atá údaraithe ar bhonn intíre a díolmhaíodh roimhe sin ar leibhéal comhdhlúthúcháin is airde a n-imlíne stuamachta baincéireachta i gcás go sáraítear an tairseach ábharthachta chomhcheangailte dá dtagraítear i mír 8. Spreagtar údaráis ábhartha freisin chun na rioscaí sistéamacha a bhaineann le giaráil mhéadaithe na gcorparáidí móra neamhairgeadais a bhfuil a n-oifig chláraithe acu sa Fhrainc a chur in iúl do rannpháirtithe eile sa mhargadh ina ndlínse.

                                 10.

                                 I gcás nach bhfuil G-SIIanna nó O-SIIanna ar leibhéal comhdhlúthúcháin is airde a n-imlíne stuamachta baincéireachta atá údaraithe sna Ballstáit lena mbaineann agus a bhfuil neamhchosaintí acu ar earnáil corparáidí neamhairgeadais na Fraince os cionn na tairsí ábharthachta dá dtagraítear i mír 8, féadfaidh údaráis ábhartha na mBallstát lena mbaineann, de bhun Chuid 2.2.1 de Mholadh ESRB/2015/2, a chinneadh gan beart na Fraince a chómhalartú. Sa chás sin ba cheart do na húdaráis ábhartha faireachán a dhéanamh ar ábharthacht neamhchosaintí G-SIIanna agus O-SIIanna atá údaraithe ar bhonn intíre le hearnáil corparáidí neamhairgeadais na Fraince mar aon le comhchruinniú neamhchosaintí G-SIIanna agus O-SIIanna atá údaraithe ar bhonn intíre maidir le corparáidí móra neamhairgeadais ag a bhfuil a n-oifig chláraithe sa Fhrainc, agus moltar dóibh beart na Fraince a chómhalartú i gcás go sáraíonn G-SII nó O-SII ar leibhéal comhdhlúthúcháin is airde a n-imlíne stuamachta baincéireachta an tairseach ábharthachta chomhcheangailte dá dtagraítear i mír 8. Spreagtar údaráis ábhartha freisin chun na rioscaí sistéamacha a bhaineann le giaráil mhéadaithe na gcorparáidí móra neamhairgeadais a bhfuil a n-oifig chláraithe acu sa Fhrainc a chur in iúl do rannpháirtithe eile sa mhargadh ina ndlínse.

                                 11.

                                 I gcomhréir le Cuid 2.2.1 de Mholadh BERS/2015/2, is ionann an tairseach ábharthachta chomhcheangailte dá dtagraítear i mír 8 agus leibhéal uasta tairsí atá molta. Dá bhrí sin, féadfaidh údaráis ábhartha chómhalartúcháin, in ionad an tairseach mholta a chur i bhfeidhm, tairseach níos ísle a shocrú dá ndlínsí nuair is iomchuí, nó an beart a chómhalartú gan aon tairseach ábharthachta.

                        An Liotuáin

                           Ráta maoláin um riosca sistéamach de 2 % do gach neamhchosaint mhiondíola ar dhaoine nádúrtha a bhfuil cónaí orthu i bPoblacht na Liotuáine atá urraithe le maoin chónaithe.

                     I.   Cur síos ar an mbeart

                                 1.

                                 Le beart na Liotuáine, arna chur i bhfeidhm i gcomhréir le hAirteagal 133 de Threoir 2013/36/AE, forchuirtear ráta maoláin um riosca sistéamach 2 % maidir le gach neamhchosaint mhiondíola do dhaoine nádúrtha sa Liotuáin atá urraithe le maoin chónaithe.

                           II.   Cómhalartacht

                                 2.

                                 Moltar do na húdaráis ábhartha beart na Liotuáine a chómhalartú trína chur i bhfeidhm ar bhrainsí atá lonnaithe sa Liotuáin de bhainc atá údaraithe ar bhonn intíre agus ar neamhchosaintí trasteorann díreacha do dhaoine nádúrtha sa Liotuáin atá urraithe le maoin chónaithe. Tá cion suntasach de shuímh iomlána morgáiste i seilbh brainsí bainc eachtracha a oibríonn sa Liotuáin, dá bhrí sin, chuideodh cómhalartacht an bhirt ag Ballstáit eile le cothrom na féinne a chothú agus d’áiritheofaí go gcuirfeadh gach rannpháirtí suntasach sa mhargadh an riosca méadaithe do réadmhaoin chónaithe san áireamh sa Liotuáin agus a n-athléimneacht a mhéadú.

                                 3.

                                 Mura bhfuil an beart beartais macrastuamachta céanna ar fáil ina ndlínse, moltar do na húdaráis ábhartha, i ndiaidh dul i gcomhairle le BERS, beart beartais macrastuamachta atá ar fáil ina ndlínse lena bhfuil an éifeacht is coibhéisí leis an mbeart thuas a mholtar maidir le cómhalartacht a chur i bhfeidhm, lena n-áirítear bearta agus cumhachtaí maoirseachta a ghlacadh arna leagan síos i dTeideal VII, Caibidil 2, Cuid IV de Threoir 2013/36/AE. Moltar do na húdaráis ábhartha an beart coibhéiseach a ghlacadh tráth nach déanaí ná ceithre mhí i ndiaidh fhoilsiú an Mholta seo in Iris Oifigiúil an Aontais Eorpaigh.

                           III.   Tairseach ábharthachta

                                 4.

                                 Déantar an beart a chomhlánú le tairseach ábharthachta atá sonrach d’institiúid chun cur i bhfeidhm ionchasach an phrionsabail de minimis ag na húdaráis ábhartha a bheidh an beart á chómhalartú acu a stiúradh. Féadfar institiúidí a dhíolmhú ón gceanglas maidir leis an maolán um riosca sistéamach mura sáraíonn a neamhchosaintí earnála ábhartha €50 milliún, arb ionann é sin agus thart ar 0.5 % de neamhchosaintí ábhartha earnáil iomlán na n-institiúidí creidmheasa sa Liotuáin. Dá bhrí sin, ní iarrtar cómhalartú ach amháin nuair a sháraítear an tairseach a bhaineann go sonrach le hinstitiúid áirithe.

                                 5.

                                 Údarú le tairseach dá leithéid:

                                             a.

                                             Is gá an acmhainn le haghaidh ilroinnt rialála a íoslaghdú, toisc go mbeidh an tairseach ábharthacht chéanna i bhfeidhm freisin maidir le hinstitiúidí creidmheasa atá údaraithe sa Liotuáin;

                                             b.

                                             Chuideodh cur i bhfeidhm na tairsí ábharthachta sin le cothrom na féinne a áirithiú sa mhéid is go bhfuil institiúidí a bhfuil neamhchosaintí comhchosúla acu faoi réir an cheanglais maidir le maolán um riosca;

                                             c.

                                             Tá an tairseach ábhartha do chobhsaíocht airgeadais, toisc go mbraithfidh forbairt bhreise ar riosca réadmhaoine cónaithe go príomha ar ghníomhaíocht sa mhargadh tithíochta, a bhraitheann go páirteach ar mhéid na n-iasachtaí nua a eisítear chun tithe a cheannach. Dá bhrí sin, ba cheart go mbeadh feidhm ag an mbeart maidir le rannpháirtithe an mhargaidh atá gníomhach sa mhargadh seo cé nach bhfuil a bpunanna iasachtaí morgáiste chomh mór le punanna na soláthraithe iasachta is mó.

                                 6.

                                 I gcomhréir le Cuid 2.2.1 de Mholadh BERS/2015/2, is ionann an tairseach ábharthachta €50 bhilliún agus leibhéal uasta tairsí atá molta. Dá bhrí sin, féadfaidh údaráis ábhartha chómhalartúcháin, in ionad an tairseach mholta a chur i bhfeidhm, tairseach níos ísle a shocrú dá ndlínsí nuair is iomchuí, nó an beart a chómhalartú gan aon tairseach ábharthachta.

                        Lucsamburg

                           Teorainneacha um chóimheas iasachta/luacha (LTV) atá ceangailteach ó thaobh dlí le haghaidh iasachtaí morgáiste nua ar réadmhaoin chónaithe atá lonnaithe i Lucsamburg, le teorainneacha LTV éagsúla is infheidhme maidir le catagóirí éagsúla iasachtaithe:

                                 a)

                                       Teorainn LTV 100 % do cheannaitheoirí céaduaire a bhfuil a bpríomháit chónaithe á ceannach acu;

                                 (b)

                                       Teorainn LTV 90 % do cheannaitheoirí eile i.e. ní ceannaitheoirí céaduaire a bhfuil a bpríomháit chónaithe á ceannach acu. Cuirtear an teorainn sin i bhfeidhm ar bhealach comhréireach trí liúntas punainne. Go sonrach, féadfaidh iasachtóirí 15 % den phunann morgáistí nua a deonaíodh do na hiasachtaithe sin a eisiúint le LTV os cionn 90 % ach faoi bhun an LTV uasta de 100 %;

                                 (c)

                                       Teorainn LTV 80 % le haghaidh iasachtaí morgáiste eile (lena n-áirítear an mhír ‘ceannach le ligean ar cíos’).

                           I.   Cur síos ar an mbeart

                                 1.

                                 Ghníomhachtaigh údaráis Lucsamburg teorainneacha LTV a atá ceangailteach go dlíthiúil le haghaidh iasachtaí morgáiste nua ar mhaoin chónaithe dhochorraithe atá lonnaithe i Lucsamburg. I ndiaidh Mholadh an Comité du Risque Systémique (Coiste um Riosca Sistéamach) (*3), ghníomhachtaigh Coimisiún de Surveillance du Secteur Financier (Coimisiún Maoirseachta na hEarnála Airgeadais) (*4), ag gníomhú dó i gcomhar le Banque centrale du Lucsamburg, na teorainneacha LTV atá difriúil thar thrí chatagóir iasachtaithe. Is iad seo a leanas na teorainneacha LTV do gach ceann de na trí chatagóir:

                                             (a)

                                             Teorainn LTV 100 % do cheannaitheoirí céaduaire ag ceannach a bpríomháit chónaithe;

                                             (b)

                                             Teorainn LTV 90 % do cheannaitheoirí eile i.e. ní ceannaitheoirí céaduaire ag ceannach a bpríomháit chónaithe; Cuirtear an teorainn sin i bhfeidhm ar bhealach comhréireach trí liúntas punainne. Go sonrach, féadfaidh iasachtóirí 15 % den phunann morgáistí nua a deonaíodh do na hiasachtaithe sin a eisiúint le LTV os cionn 90 % ach faoi bhun an LTV uasta de 100 %;

                                             (c)

                                             Teorainn LTV 80 % le haghaidh iasachtaí morgáiste eile (lena n-áirítear an mhír ‘ceannach le ligean ar cíos’).

                                 2.

                                 Is éard atá i LTV ná an cóimheas idir suim na n-iasachtaí nó na sciartha iasachtaí go léir arna dtacú ag an iasachtaí le maoin chónaithe tráth a ndeonaítear an iasacht agus luach na maoine ag an am céanna.

                                 3.

                                 Tá feidhm ag na teorainneacha LTV go neamhspleách ar an gcineál úinéireachta (e.g. úinéireacht iomlán, ceart úsáide, lom-úinéireacht).

                                 4.

                                 Baineann an beart le haon iasachtaí príobháideach a fhaigheann iasacht mhorgáiste chun réadmhaoin chónaithe a cheannach i Lucsamburg chun críocha neamhthráchtála. Tá feidhm ag an mbeart freisin má úsáideann an t-iasachtaí struchtúr dlíthiúil amhail cuideachta infheistíochta eastáit réadaigh chun an t-idirbheart sin a chur i gcrích, agus i gcás comhiarratas. Áirítear le ‘réadmhaoin chónaithe’ talamh tógála, cé acu an ndéantar an obair thógála díreach i ndiaidh an cheannaigh nó blianta ina dhiaidh sin. Tá feidhm ag an mbeart chomh maith má dheonaítear iasacht d’iasachtaí chun maoin a cheannach lena bhfuil comhaontú léasa fhadtéarmaigh. D’fhéadfadh go mbeadh baint ag an réadmhaoin le háitíocht an úinéara nó lena cheannach le ligean ar cíos.

                           II.   Cómhalartacht

                                 5.

                                 Na Ballstáit a bhfuil neamhchosaintí ábhartha creidmheasa Lucsamburg trí chreidmheas trasteorann díreach ag a n-institiúidí creidmheasa, a gcorparáidí árachais agus a ngairmithe a dhéanann gníomhaíochtaí iasachtaithe (iasachtóirí morgáiste) beart Lucsamburg a chómhalartú ina ndlínse. Mura bhfuil an beart céanna ar fáil ina ndlínse maidir le gach neamhchosaint trasteorann ábhartha, ba cheart do na húdaráis ábhartha bearta atá ar fáil a bhfuil an éifeacht is coibhéisí leo agus atá leis an mbeart beartais macrastuamachta gníomhachtaithe a chur i bhfeidhm.

                                 6.

                                 Ba cheart do na Ballstáit a chur in iúl do BERS gur chómhalartaigh siad beart Lucsamburg nó gur úsáid siad díolúintí de minimis i gcomhréir le Moladh D de Mholadh BERS/2015/2. Ba cheart an fógra a sholáthar tráth nach déanaí ná mí amháin i ndiaidh an beart cómhalartúcháin a ghlacadh, agus úsáid á baint as an teimpléad faoi seach arna fhoilsiú ar shuíomh gréasáin BERS. Foilseoidh BERS na fógraí ar shuíomh gréasáin BERS, agus ar an tslí sin cuirfear na cinntí náisiúnta maidir le cómhalartú in iúl don phobal. Cuimseofar san fhoilseachán sin aon díolúintí arna ndéanamh ag Ballstáit chómhalartacha agus a dtiomantas chun faireachán a dhéanamh ar sceitheadh agus gníomhú más gá.

                                 7.

                                 Moltar do na Ballstáit beart a chómhalartú laistigh de thrí mhí ó fhoilsiú an Mholta seo in Iris Oifigiúil an Aontais Eorpaigh.

                           III.   Tairseach ábharthachta

                                 8.

                                 Déantar an beart a chomhlánú le dhá thairseach ábharthachta chun cur i bhfeidhm ionchasach an phrionsabail de minimis ag na Ballstáit chómhalartacha a stiúradh: tairseach ábharthachta a bhaineann go sonrach le tír áirithe agus tairseach ábharthachta a bhaineann go sonrach le hinstitiúid áirithe. Is é €350 milliún an tairseach ábharthachta a bhaineann go sonrach le tír áirithe le haghaidh iomlán na n-iasachtaí morgáiste trasteorann do Lucsamburg, rud a chomhfhreagraíonn do thart ar 1 % den mhargadh morgáiste na réadmhaoine cónaithe intíre iomlán i mí na Nollag 2020. Is é €35 milliún an tairseach ábharthachta a bhaineann go sonrach le hinistitiúid áirithe le haghaidh iomlán na n-iasachtaí morgáiste trasteorann do Lucsamburg, rud a chomhfhreagraíonn do thart ar 0.1 % den mhargadh morgáiste na réadmhaoine cónaithe intíre iomlán i Lucsamburg i mí na Nollag 2020. Ní iarrtar cómhalartú ach amháin nuair a sháraítear an tairseach a bhaineann go sonrach le tír áirithe agus an tairseach a bhaineann go sonrach le hinstitiúid áirithe.

                        An Ísiltír

                           Meánualú riosca íosta arna chur i bhfeidhm ag institiúidí creidmheasa a úsáideann cur chuige an IRB maidir lena bpunanna neamhchosaintí ar dhaoine nádúrtha atá urraithe le maoin chónaithe atá lonnaithe san Ísiltír. Maidir le gach ítim neamhchosanta aonair a thagann faoi raon feidhme an bhirt, sanntar ualú riosca 12 % do chuid den iasacht nach mó ná 55 % de luach margaidh na maoine a úsáidtear chun an iasacht a urrú, agus sanntar ualú riosca 45 % don chuid eile den iasacht. Is ionann meánualú riosca íosta na punainne agus meánualach riosca ualaithe ó thaobh na neamhchosanta um ualaí riosca na n-iasachtaí aonair.

                     I.   Cur síos ar an mbeart

                                 1.

                                 Forchuirtear le beart na hÍsiltíre arna chur i bhfeidhm i gcomhréir le hAirteagal 458(2)(d)(vi) de Rialachán (AE) Uimh. 575/2013 meánualú riosca íosta do phunann neamhchosaintí institiúidí creidmheasa IRB ar dhaoine nádúrtha atá urraithe le morgáistí ar mhaoin chónaithe atá lonnaithe san Ísiltír. Tá iasachtaí a chumhdaítear sa scéim um Ráthaíocht Morgáiste Náisiúnta díolmhaithe ón mbeart.

                                 2.

                                 Ríomhfar an meánualú riosca íosta mar seo a leanas:

                                             (a)

                                             Maidir le gach ítim neamhchosanta aonair a thagann faoi raon feidhme an bhirt, sanntar ualú riosca 12 % don chuid den iasacht nach sáraíonn 55 % de luach margaidh na maoine a úsáidtear chun an iasacht a urrú, agus sanntar ualú riosca 45 % don chuid eile den iasacht. Ba cheart an cóimheas LTV a úsáidfear sa ríomh sin a chinneadh i gcomhréir le forálacha infheidhme Rialachán (AE) Uimh. 575/2013.

                                             (b)

                                             Is ionann meánualú riosca íosta na punainne agus meánualach riosca ualaithe ó thaobh na neamhchosanta um ualaí riosca na n-iasachtaí aonair, arna ríomh mar a mhínítear thuas. Déantar neamhshuim de na hiasachtaí aonair atá díolmhaithe ón mbeart agus an meánualú riosca íosta á ríomh.

                                 3.

                                 Ní chuirtear an beart seo in ionad na gceanglas caipitil reatha atá leagtha amach i Rialachán (AE) Uimh. 575/2013 agus a thagann as an rialachán sin. Ní mór do bhainc lena mbaineann an beart meánualú riosca na coda sin den phunann morgáiste a thagann faoi raon feidhme an bhirt seo a ríomh ar bhonn na bhforálacha rialta is infheidhme atá i Rialachán (AE) Uimh. 575/2013 agus ar bhonn an mhodha mar a leagtha amach sa bheart. Agus a gceanglais chaipitil á ríomh, ní mór dóibh, cibé acu is airde den dá mheánualú riosca, a chur i bhfeidhm ina dhiaidh sin.

                           II.   Cómhalartacht

                                 4.

                                 Moltar do na húdaráis ábhartha beart na hÍsiltíre a chómhalartú trína chur i bhfeidhm ar institiúidí creidmheasa atá údaraithe go hinmheánach a úsáideann an cur chuige IRB agus ag bhfuil neamhchosaintí ar dhaoine nádúrtha atá urraithe le maoin chónaithe atá lonnaithe san Ísiltír, mar go bhféadfadh a n-earnáil bhaincéireachta, trína mbrainsí, bheith neamhchosanta nó teacht chun bheith neamhchosanta ar an riosca sistéamach i margadh tithíochta na hÍsiltíre go díreach nó go hindíreach.

                                 5.

                                 I gcomhréir le fo-mholadh C(2), moltar do na húdaráis ábhartha an beart céanna a chur i bhfeidhm agus an beart atá curtha chun feidhme san Ísiltír ag an údarás gníomhachtúcháin laistigh den teorainn ama atá sonraithe i bhfo-mholadh C(3).

                                 6.

                                 Mura bhfuil an beart beartais macrastuamachta céanna ar fáil ina ndlínse, moltar do na húdaráis ábhartha, i ndiaidh dul i gcomhairle le BERS, beart beartais macrastuamachta atá ar fáil ina ndlínse lena bhfuil an éifeacht is coibhéisí leis an mbeart thuas a mholtar maidir le cómhalartacht a chur i bhfeidhm, lena n-áirítear bearta agus cumhachtaí maoirseachta a ghlacadh arna leagan síos i dTeideal VII, Caibidil 2, Cuid IV de Threoir 2013/36/AE. Moltar do na húdaráis ábhartha an beart coibhéiseach a ghlacadh tráth nach déanaí ná ceithre mhí i ndiaidh fhoilsiú an Mholta seo in Iris Oifigiúil an Aontais Eorpaigh.

                           III.   Tairseach ábharthachta

                                 7.

                                 Déantar an beart a chomhlánú le tairseach ábharthachta atá sonrach d’institiúid chun cur i bhfeidhm ionchasach an phrionsabail de minimis ag na húdaráis ábhartha a bheidh an beart á chómhalartú acu a stiúradh. Féadfar institiúidí a dhíolmhú ón meánualú riosca íosta do phunann neamhchosaintí institiúidí creidmheasa IRB ar dhaoine nádúrtha atá urraithe ag morgáistí le maoin chónaithe atá lonnaithe san Ísiltír mura sáraíonn an luach sin €5 bhilliún. Ní dhéanfar iasachtaí a chumhdaítear sa scéim Ráthaíochta Morgáiste Náisiúnta a ríomh i gcomhair na tairsí ábharthachta.

                                 8.

                                 I gcomhréir le Cuid 2.2.1 de Mholadh BERS/2015/2, is ionann an tairseach ábharthachta €5 bhilliún agus leibhéal uasta tairsí atá molta. Dá bhrí sin, féadfaidh údaráis ábhartha chómhalartúcháin, in ionad an tairseach mholta a chur i bhfeidhm, tairseach níos ísle a shocrú dá ndlínsí nuair is iomchuí, nó an beart a chómhalartú gan aon tairseach ábharthachta.

                        An Iorua

                                 —

                                       ráta maoláin um riosca sistéamach de 4.5 % maidir le neamhchosaintí san Iorua, arna chur i bhfeidhm i gcomhréir le hAirteagal 133 de Threoir 2013/36/AE, mar a cuireadh i bhfeidhm ar an Iorua agus san Iorua ar an 1 Eanáir 2020 de bhun théarmaí an Chomhaontaithe ar an Limistéar Eorpach Eacnamaíoch (*) (Comhaontú LEE) (dá ngairfear anseo feasta an ’CRD mar is infheidhme maidir leis an Iorua agus san Iorua ar an 1 Eanáir 2020’), maidir leis na hinstitiúidí creidmheasa go léir atá údaraithe san Iorua;

                                 —

                                       íosteorainn meánualaigh riosca de 20 % le haghaidh neamhchosaintí ar réadmhaoin chónaithe san Iorua, arna chur i bhfeidhm i gcomhréir le hAirteagal 458(2)(d)(vi) de Rialachán (AE) Uimh. 575/2013, mar a cuireadh i bhfeidhm ar an Iorua agus san Iorua ar an 1 Eanáir 2020; de bhun théarmaí Chomhaontú LEE (dá ngairfear anseo feasta ‘CRR mar is infheidhme maidir leis an Iorua agus san Iorua ar an 1 Eanáir 2020,’), ar institiúidí creidmheasa, arna n-údarú san Iorua, a úsáideann an cur chuige inmheánach bunaithe ar rátálacha (IRB) chun ceanglais chaipitil rialála a ríomh;

                                 —

                                       íosteorainn meánualaigh riosca de 35 % le haghaidh neamhchosaintí ar eastát réadach tráchtála san Iorua, arna chur i bhfeidhm i gcomhréir le hAirteagal 458(2)(d)(vi) den CRR mar a cuireadh i bhfeidhm ar an Iorua agus san Iorua an 1 Eanáir 2020 maidir le hinstitiúidí creidmheasa atá údaraithe san Iorua, ag baint úsáid as cur chuige an IRB chun ceanglais chaipitil rialála a ríomh.

                           I.   Cur síos ar na bearta

                                 1.

                                 Ón 31 Nollaig 2020 i leith, thug Finansdepartementet (Aireacht Airgeadais na hIorua) trí bheart isteach, is iad sin (i) an ceanglas maidir le maolán um riosca sistéamach le haghaidh neamhchosaintí san Iorua, de bhun Airteagal 133 den CRD mar is infheidhme maidir leis an Iorua agus san Iorua an 1 Eanáir 2020; (ii) íosteorainn meánualaigh riosca le haghaidh neamhchosaintí ar réadmhaoin chónaithe san Iorua, de bhun Airteagal 458(2)(d)(vi) den CRR mar is infheidhme maidir leis an Iorua agus san Iorua an 1 Eanáir 2020; agus (iii) íosteorainn meánualaigh riosca le haghaidh neamhchosaintí ar réadmhaoin tráchtála san Iorua, de bhun Airteagal 458(2)(d)(vi) den CRR mar is infheidhme maidir leis an Iorua agus san Iorua ar an 1 Eanáir 2020.

                                 2.

                                 Socraítear an ráta maoláin um riosca sistéamach ag 4.5 % agus baineann sé le neamhchosaintí intíre na n-institiúidí creidmheasa uile atá údaraithe san Iorua. Maidir le hinstitiúidí creidmheasa nach n-úsáideann an cur chuige ardleibhéil IRB, áfach, tá an ráta maoláin um riosca sistéamach is infheidhme maidir le gach neamhchosaint socraithe ag 3 % go dtí an 31 Nollaig 2022; ina dhiaidh sin, socrófar an ráta maoláin um riosca sistéamach is infheidhme maidir le neamhchosaintí intíre ag 4.5 %.

                                 3.

                                 Is ionann an íosteorainn meánualaigh riosca um réadmhaoin chónaithe agus íosteorainn meánualaigh riosca a bhaineann go sonrach le hinstitiúid áirithe le haghaidh neamhchosaintí ar réadmhaoin chónaithe san Iorua, is infheidhme maidir le hinstitiúidí creidmheasa a úsáideann an cur chuige IRB. Baineann an íosteorainn meánualaigh riosca um réadmhaoin chónaithe le hualú riosca an mheánualaigh riosca ualaithe ó thaobh na neamhchosanta sa phunann réadmhaoine cónaithe. Ba cheart neamhchosaintí ar réadmhaoin chónaithe na hIorua a thuiscint mar neamhchosaintí miondíola arna gcomhthaobhú le maoin dhochorraithe san Iorua.

                                 4.

                                 Is ionann an íosteorainn meánualaigh riosca um réadmhaoin tráchtála agus íosteorainn meánualaigh riosca a bhaineann go sonrach le hinstitiúid áirithe le haghaidh neamhchosaintí ar réadmhaoin tráchtála san Iorua, is infheidhme maidir le hinstitiúidí creidmheasa a úsáideann an cur chuige IRB. Baineann an íosteorainn meánualaigh riosca um réadmhaoin chónaithe le hualú riosca an mheánualacha riosca ualaithe ó thaobh na neamhchosanta sa phunann réadmhaoine tráchtála. Ba cheart neamhchosaintí ar réadmhaoin tráchtála na hIorua a thuiscint mar neamhchosaintí corparáideacha arna gcomhthaobhú le maoin dhochorraithe san Iorua.

                           II.   Cómhalartacht

                                 5.

                                 Moltar do na húdaráis ábhartha bearta na hIorua maidir le neamhchosaintí atá suite san Iorua a chómhalartú i gcomhréir le hAirteagal 134(1) de Threoir 2013/36/AE agus le hAirteagal 458(5) de Rialachán (AE) Uimh. 575/2013, faoi seach. Moltar do na húdaráis ábhartha an ráta maoláin um riosca sistéamach a chómhalartú laistigh de 18 mí i ndiaidh fhoilsiú an Mholta seo, arna leasú le Moladh BERS/2021/3 ón mBord Eorpach um Riosca Sistéamach (*5) in Iris Oifigiúil an Aontais Eorpaigh, seachas mar a fhoráiltear a mhalairt faoi mhír 7 thíos. Ba cheart na híosteorainneacha meánualaigh riosca le haghaidh neamhchosaintí réadmhaoine cónaithe agus tráchtála san Iorua a chómhalartú laistigh den idirthréimhse chaighdeánach trí mhí dá bhforáiltear i Moladh BERS/2015/2.

                                 6.

                                 Mura bhfuil an beart beartais macrastuamachta céanna ar fáil ina ndlínse, i gcomhréir le fo-mholadh C(2), moltar do na húdaráis ábhartha, i ndiaidh dul i gcomhairle le BERS, bearta beartais macrastuamachta atá ar fáil ina ndlínse lena bhfuil an éifeacht is coibhéisí leis na bearta thuas a mholtar maidir le cómhalartacht a chur i bhfeidhm. Moltar do na húdaráis ábhartha bearta coibhéiseacha a ghlacadh chun íosteorainn meánualaigh riosca a chómhalartú le haghaidh neamhchosaintí réadmhaoine cónaithe agus tráchtála laistigh de 12 mhí agus chun an ráta maoláin um riosca sistéamach a chómhalartú laistigh de 18 mí, faoi seach, i ndiaidh fhoilsiú an Mholta seo in Iris Oifigiúil an Aontais Eorpaigh, ach amháin mar a fhoráiltear a mhalairt faoi mhír 7 thíos don mhaolán um riosca sistéamach.

                                 7.

                                 Go dtí go dtiocfaidh Treoir (AE) 2019/878 i bhfeidhm maidir leis an Iorua agus san Iorua i gcomhréir le téarmaí Chomhaontú LEE, féadfaidh na húdaráis ábhartha beart maoláin um riosca sistéamach na hIorua a chómhalartú ar bhealach agus ar leibhéal lena gcuirtear san áireamh aon fhorluí nó difríocht maidir le na ceanglais chaipitil is infheidhme ina mBallstát agus san Iorua, ar an gcoinníoll go gcloíonn siad leis na prionsabail seo a leanas:

                                             (a)

                                             cumhdach riosca: ba cheart do na húdaráis ábhartha a áirithiú go dtabharfar aghaidh ar bhealach leordhóthanach ar an riosca sistéamach a bhfuiltear ag féachaint lena mhaolú le beart na hIorua;

                                             (b)

                                             arbatráiste rialála a sheachaint agus cothrom na féinne a áirithiú: ba cheart go laghdódh na húdaráis ábhartha an fhéidearthacht go mbeadh sceitheadh agus arbatráiste rialála ann agus go ndúnfadh siad go pras aon lúb ar lár sa rialáil más gá; ba cheart go ndéanfadh na húdaráis ábhartha cothrom na féinne idir institiúidí creidmheasa a áirithiú.

                                       Níl feidhm ag an mír seo maidir leis na bearta um íosteorainn meánualaigh riosca le haghaidh neamhchosaint réadmhaoine cónaithe agus tráchtála.

                           III.   Tairseach ábharthachta

                                 8.

                                 Déantar na bearta sin a chomhlánú le tairseach ábharthachta atá sonrach d’institiúid áirithe bunaithe ar neamhchosaintí atá lonnaithe san Iorua chun cur i bhfeidhm ionchasach an phrionsabail de minimis ag na húdaráis ábhartha a bheidh an beart á chómhalartú acu a stiúradh faoi mar a leanas:

                                             (a)

                                             maidir leis an ráta maoláin um riosca sistéamach, socraítear an tairseach ábharthachta ag méid neamhchosanta ualaithe ó thaobh riosca de NOK 32 billiún, a chomhfhreagraíonn do 1 % de mhéid neamhchosaintí iomlána atá ualaithe ó thaobh riosca na n-institiúidí creidmheasa san Iorua;

                                             (b)

                                             maidir le híosteorainn meánualaigh réadmhaoine cónaithe, socraítear an tairseach ábharthachta ag olliasachtú NOK 32.3 billiún, a chomhfhreagraíonn do thart ar 1 % den oll-iasachtú comhthaobhaithe réadmhaoine cónaithe do chustaiméirí na hIorua;

                                             (c)

                                             maidir le híosteorainn meánualaigh réadmhaoine tráchtála, socraítear an tairseach ábharthachta ag olliasachtú NOK 7.6 billiún, a chomhfhreagraíonn do thart ar 1 % den oll-iasachtú comhthaobhaithe réadmhaoine tráchtála do chustaiméirí na hIorua.

                                 9.

                                 I gcomhréir le Cuid 2.2.1 de Mholadh BERS/2015/2, féadfaidh údaráis ábhartha an Bhallstáit lena mbaineann institiúidí creidmheasa aonair atá údaraithe ar bhonn intíre a bhfuil neamhchosaintí neamhábhartha acu san Iorua a dhíolmhú. Meastar go bhfuil neamhchosaintí neamhábhartha má tá siad faoi bhun na dtairseach ábharthachta a bhaineann go sonrach le hinstitiúid áirithe atá leagtha síos faoi mhír 8 thuas. Agus an tairseach ábharthachta á cur i bhfeidhm, ba cheart do na húdaráis ábhartha faireachán a dhéanamh ar ábharthacht na neamhchosaintí agus moltar dóibh bearta na hIorua a chur i bhfeidhm ar institiúidí creidmheasa aonair atá údaraithe ar bhonn intíre a díolmhaíodh roimhe sin i gcás go sárófar na tairseacha ábharthachta a shocraítear faoi mhír 8 thuas.

                                 10.

                                 I gcomhréir le Cuid 2.2.1 de Mholadh BERS/2015/2, is iad na tairseacha ábharthachta a leagtar síos faoi mhír 8 thuas ná leibhéil uasta tairsí molta. Dá bhrí sin, féadfaidh údaráis ábhartha chómhalartúcháin, in ionad na tairseacha molta a chur i bhfeidhm, tairseacha níos ísle a shocrú dá ndlínsí nuair is iomchuí, nó na bearta a chómhalartú gan aon tairseach ábharthachta.

                                 11.

                                 I gcás nach bhfuil aon institiúidí creidmheasa údaraithe sna Ballstáit a bhfuil neamhchosaintí ábhartha san Iorua acu, féadfaidh údaráis ábhartha na mBallstát lena mbaineann, de bhun Chuid 2.2.1 de Mholadh BERS/2015/2, a chinneadh gan bearta na hIorua a chómhalartú. Sa chás sin, ba cheart do na húdaráis ábhartha faireachán a dhéanamh ar ábharthacht na neamhchosaintí agus moltar dóibh bearta na hIorua a chómhalartú i gcás go sáródh institiúid chreidmheasa na tairseacha ábharthachta faoi seach.

                        An tSualainn

                           Íosteorainn a bhaineann go sonrach le hinstitiúidí creidmheasa áirithe de 25 faoin gcéad maidir le meánualach riosca ualaithe ó thaobh na neamhchosanta um ualaí riosca a chuirtear i bhfeidhm ar an bpunann neamhchosaintí miondíola ar oibleagáideoirí a bhfuil cónaí orthu sa tSualainn atá urraithe le maoin dhochorraithe i gcomhréir le hAirteagal 458(2)(d)(vi) de Rialachán (AE) Uimh. 575/2013 maidir le hinstitiúidí creidmheasa atá údaraithe sa tSualainn, a úsáideann an Cur Chuige IRB chun ceanglais caipitil rialála a ríomh.

                     I.   Cur síos ar an mbeart

                                 1.

                                 Is éard atá i mbeart na Sualainne, arna chur i bhfeidhm i gcomhréir le hAirteagal 458(2)(d)(vi) de Rialachán (AE) Uimh. 575/2013 agus a fhorchuirtear ar institiúidí creidmheasa atá údaraithe sa tSualainn a úsáideann an Cur Chuige IRB, ná íosteorainn a bhaineann go sonrach le hinstitiúidí creidmheasa de 25 faoin gcéad do mheánualaí riosca ualaithe ó thaobh na neamhchosanta um ualaí riosca a chuirtear i bhfeidhm ar an bpunann neamhchosaintí miondíola ar oibleagáideoirí a bhfuil cónaí orthu sa tSualainn atá urraithe le maoin dhochorraithe.

                                 2.

                                 Is ionann an mheánualach riosca ualaithe ó thaobh na neamhchosanta agus meánualaí riosca neamhchosaintí aonair arna ríomh i gcomhréir le hAirteagal 154 de Rialachán (AE) Uimh. 575/2013, arna n-ualú le luach na neamhchosaintí ábhartha.

                           II.   Cómhalartacht

                                 3.

                                 I gcomhréir le hAirteagal 458(5) de Rialachán (AE) Uimh. 575/2013, moltar d’údaráis ábhartha na mBallstát lena mbaineann beart na Sualainne a chómhalartú trína chur i bhfeidhm ar bhrainsí atá lonnaithe sa tSualainn d’institiúidí creidmheasa atá údaraithe ar bhonn intíre a úsáideann an Cur Chuige IRB laistigh den spriocdháta a shonraítear i bhfo-mholadh C(3).

                                 4.

                                 Moltar d’údaráis ábhartha beart na Sualainne a chómhalartú trína chur i bhfeidhm ar institiúidí creidmheasa atá údaraithe ar bhonn intíre a úsáideann Cur Chuige IRB lena mbaineann neamhchosaintí díreacha miondíola ar oibleagáideoirí a bhfuil cónaí orthu sa tSualainn atá urraithe le maoin dhochorraithe. I gcomhréir le fo-mholadh C(2), moltar do na húdaráis ábhartha an beart céanna a chur i bhfeidhm agus an beart atá curtha chun feidhme sa tSualainn ag an údarás gníomhachtúcháin laistigh den teorainn ama atá sonraithe i bhfo-mholadh C(3).

                                 5.

                                 Mura bhfuil an beart beartais macrastuamachta céanna ar fáil ina ndlínse, moltar do na húdaráis ábhartha, i ndiaidh dul i gcomhairle le BERS, beart beartais macrastuamachta atá ar fáil ina ndlínse lena bhfuil an éifeacht is coibhéisí leis an mbeart thuas a mholtar maidir le cómhalartacht a chur i bhfeidhm. Moltar do na húdaráis ábhartha an beart coibhéiseach a ghlacadh tráth nach déanaí ná ceithre mhí i ndiaidh fhoilsiú an Mholta seo in Iris Oifigiúil an Aontais Eorpaigh.

                           III.   Tairseach ábharthachta

                                 6.

                                 Déantar an beart a chomhlánú le tairseach ábharthachta atá sonrach d’institiúid áirithe de SEK 5 bhilliún chun cur i bhfeidhm ionchasach an phrionsabail de minimis ag na húdaráis ábhartha a bheidh an beart á chómhalartú acu a stiúradh.

                                 7.

                                 I gcomhréir le Cuid 2.2.1 de Mholadh BERS/2015/2, féadfaidh údaráis ábhartha an Bhallstáit lena mbaineann institiúidí creidmheasa aonair a dhíolmhú atá údaraithe ar bhonn intíre, a úsáideann an Cur Chuige IRB, agus ag a bhfuil neamhchosaintí miondíola neamhábhartha ar oibleagáideoirí a bhfuil cónaí orthu sa tSualainn atá urraithe le maoin dhochorraithe atá faoi bhun na tairsí ábharthachta SEK 5 bhilliún. Agus an tairseach ábharthachta á cur i bhfeidhm, ba cheart do na húdaráis ábhartha faireachán a dhéanamh ar ábharthacht na neamhchosaintí agus moltar dóibh beart na Sualainn a chur i bhfeidhm ar institiúidí creidmheasa aonair atá údaraithe ar bhonn intíre a díolmhaíodh roimhe sin i gcás go sárófar an tairseach ábharthachta SEK 5 bhilliún.

                                 8.

                                 I gcás nach bhfuil institiúidí creidmheasa ar bith údaraithe sna Ballstáit lena mbaineann le brainsí atá lonnaithe sa tSualainn nó ag a bhfuil neamhchosaintí díreacha miondíola ar oibleagáideoirí a bhfuil cónaí orthu sa tSualainn, atá urraithe le maoin dhochorraithe, a úsáideann an Cur Chuige IRB agus a bhfuil neamhchosaintí miondíola dar luach SEK 5 bhilliún nó níos mó acu ar oibleagáideoirí a bhfuil cónaí orthu sa tSualainn, atá urraithe le maoin dhochorraithe, féadfaidh údaráis ábhartha na mBallstát lena mbaineann, de bhun Chuid 2.2.1 de Mholadh BERS/2015/2, a chinneadh gan beart na Sualainne a chómhalartú. Sa chás sin ba cheart do na húdaráis ábhartha faireachán a dhéanamh ar ábharthacht na neamhchosaintí agus moltar dóibh beart na Sualainne a chómhalartú i gcás go sáródh institiúid creidmheasa a úsáideann an Cur Chuige IRB an tairseach SEK 5 bhilliún.

                                 9.

                                 I gcomhréir le Cuid 2.2.1 de Mholadh BERS/2015/2, is ionann an tairseach ábharthachta SEK 5 bhilliún agus leibhéal uasta tairsí atá molta. Dá bhrí sin, féadfaidh údaráis ábhartha chómhalartúcháin, in ionad an tairseach mholta a chur i bhfeidhm, tairseach níos ísle a shocrú dá ndlínsí nuair is iomchuí, nó an beart a chómhalartú gan aon tairseach ábharthachta.

               .

               (*1)  Rialachán (AE) Uimh. 549/2013 ó Pharlaimint na hEorpa agus ón gComhairle an 21 Bealtaine 2013 maidir leis an gcóras Eorpach cuntas náisiúnta agus réigiúnach san Aontas Eorpach (IO L 174, 26.6.2013, lch. 1).

               (*2)  Rialachán Cur Chun Feidhme (AE) Uimh. 680/2014 ón gCoimisiún an 16 Aibreán 2014 lena leagtar síos caighdeáin theicniúla cur chun feidhme maidir le tuairisciú maoirseachta ar institiúidí i gcomhréir le Rialachán (AE) Uimh. 575/2013 ó Pharlaimint na hEorpa agus ón gComhairle (IO L 191, 28.6.2014, lch. 1).

               (*3)  Moladh du comité du risque systémique du 9 novembre 2020 relative aux crédits portant sur des biens immobiliers à usage résidentiel situés sur le territoire du Lucsamburg (CRS/2020/005).

               (*4)  CSSF Régulation N.20-08 du 3 décembre 2020 fixant des conditions pour l’octroi de crédits relatifs à des biens immobiliers à usage résidentiel situés sur le territoire du Luxembourg.

               (*5)  Moladh BERS/2021/3 ón mBord Eorpach um Riosca Sistéamach an 30 Aibreán 2021 lena leasaítear Moladh BERS/2015/2 maidir le measúnú ar éifeachtaí trasteorann beart beartais macrastuamachta agus ar chómhalartacht dheonach ina leith (IO C 222, 11.6.2021, lch. 1).’


title: Moladh (AE) 2022/867 ón gCoimisiún an 1 Meitheamh 2022 maidir le stoic ola éigeandála a scaoileadh ag Ballstáit tar éis ionradh na hÚcráine

text:
               2.6.2022

               GA

               Iris Oifigiúil an Aontais Eorpaigh

               L 151/72

      MOLADH (AE) 2022/867 ÓN gCOIMISIÚN
      an 1 Meitheamh 2022
      maidir le stoic ola éigeandála a scaoileadh ag Ballstáit tar éis ionradh na hÚcráine
      TÁ AN COIMISIÚN EORPACH,
      Ag féachaint don Chonradh ar Fheidhmiú an Aontais Eorpaigh, agus go háirithe Airteagal 292 de,
      De bharr an mhéid seo a leanas:

                  (1)

                  Is é is aidhm do Threoir 2009/119/CE ón gComhairle (1) leibhéal ard slándála soláthair ola a áirithiú san Aontas trí shásraí iontaofa trédhearcacha atá bunaithe ar an dlúthpháirtíocht idir na Ballstáit. Go háirithe, leagtar síos leis na rialacha agus na nósanna imeachta atá le cur i bhfeidhm i gcás éigeandála. An 1 Márta agus an 1 Aibreán 2022, rinne Bord Rialaithe IEA cinneadh maidir le pleananna chun stoc éigeandála ola de 60 milliún agus 120 milliún bairille ola a scaoileadh faoi seach (2).

                  (2)

                  Phléigh an Coimisiún agus na Ballstáit an deis, na tairbhí a bhfuiltear ag súil leo agus an tionchar a bheidh ag gníomhaíocht chomhchoiteann IEA ag ceithre chruinniú den Ghrúpa Comhordaithe Ola (an 22 agus an 25 Feabhra, agus an 2 agus 31 Márta). Trí litreacha a seoladh ar an 4 Márta agus an 5 Aibreán 2022 chuig an nGrúpa Comhordaithe Ola, mheabhraigh seirbhísí an Choimisiúin do na Ballstáit na forálacha agus na hoibleagáidí ábhartha is infheidhme faoi dhlí an Aontais.

                  (3)

                  Ghlac 18 mBallstát (lena n-áirítear dhá Bhallstát nach baill de IEA iad) páirt i gcomhghníomhaíocht IEA agus gheall siad ranníocaíochtaí deonacha i gcás tuairim is 40 milliún bairille de choibhéis amhola.

                  (4)

                  Tá stoic ola éigeandála atá á sealbhú faoi láthair san Aontas ag an leibhéal is ísle ó 2013 i leith. De bhun Airteagal 3 de Threoir 2009/119/CE, is léiriú iad ar ghlanallmhairí amhola agus táirgí peitriliam i rith 2020, rud a bhí thar a bheith íseal de bharr laghdú ar thomhaltas mar thoradh ar bhearta sláintíochta chun paindéim COVID-19 a chomhrac (srianta ar ghluaiseacht agus gluaiseacht laghdaithe). Tá coinne le go dtiocfaidh méadú suas le 30 % ar an méid amhola agus táirgí peitriliam is gá chun freastal ar an oibleagáid bhliantúil nua maidir le stocshealbhaíocht is infheidhme amhail ón 1 Iúil 2022 ar feadh tréimhse 12 mhí.

                  (5)

                  I bhfianaise na héiginnteachta atá ann faoi láthair maidir le héabhlóid an chogaidh san Úcráin, tá sé ríthábhachtach srian a chur, a mhéid is féidir, leis an éileamh ar amhola agus ar tháirgí peitriliam agus gan tuilleadh struis a chur ar mhargadh na hola. Dá bhrí sin, níl sé inmhianaithe go ndéanfaidh na Ballstáit na stoic ola éigeandála sin atá á scaoileadh nó a scaoilfear de bhun Airteagal 20 de Threoir 2009/119/CE a athshlánú sa ghearrthéarma, ach amháin má tá riosca ann dá n-ullmhacht i dtaca le cinnteacht an tsoláthair. Tá sé róluath, áfach, fráma ama cinnte a leagan síos chun na stoic a scaoiltear a athlíonadh.

                  (6)

                  Ba cheart go seachnódh na Ballstáit amhola agus táirgí peitriliam breise a cheannach mar ullmhúchán don oibleagáid bhliantúil nua maidir le sealbhú stoic atá chugainn gan mhoill ó mhí Iúil 2022 ar aghaidh, rud a chuirfeadh leis an éileamh atá ann faoi láthair ar na tráchtearraí sin. Maidir le hAirteagal 20(6) de Threoir 2009/119/CE, déanfaidh an Coimisiún athbhreithniú ar an tréimhse ama nach mór do na Ballstáit a gcuid stoc a thabhairt ar ais go dtí na híosleibhéil is gá, i bhfianaise fhorbairt na géarchéime atá ann faoi láthair.

                  (7)

                  Chuaigh an Coimisiún i gcomhairle leis an nGrúpa Comhordaithe Ola maidir leis an Moladh seo ag an gcruinniú a tionóladh an 14 Márta 2021, áit a raibh ionadaithe Rúnaíocht IEA rannpháirteach,

            AG MOLADH:

                  (1)

                  Níor cheart do na Ballstáit a stoic ola éigeandála a thabhairt ar ais go dtí na híosleibhéil a cheanglaítear le Treoir 2009/119/CE roimh an 1 Samhain 2022, sa mhéid nach gcuirfeadh sé sin a n-ullmhacht i leith chinnteacht an tsoláthair i mbaol.

                  (2)

                  I gcomhairle leis an nGrúpa Comhordaithe Ola agus i gcomhar leis an nGníomhaireacht Idirnáisiúnta Fuinnimh, déanfaidh an Coimisiún athbhreithniú ar an Moladh seo chun dáta a shocrú chun an oibleagáid stocshealbhaíochta a chur i bhfeidhm, agus éabhlóid na géarchéime atá ann faoi láthair á cur san áireamh.

         Arna dhéanamh sa Bhruiséil, 1 Meitheamh 2022.

               Thar ceann an Choimisiúin

            Kadri SIMSON

               Comhalta den Choimisiún

         (1)  Treoir 2009/119/CE ón gComhairle an 14 Meán Fómhair 2009 lena bhforchuirtear oibleagáid ar na Ballstáit stoic íosta amhola agus/nó táirgí peitriliam a choimeád (IO L 265, 9.10.2009, lch. 9).

         (2)  An 277ú agus an 279ú Cruinniú Urghnách den Bhord Rialaithe.


title: Moladh (AE) 2022/495 ón gCoimisiún an 25 Márta 2022 maidir le faireachán a dhéanamh ar láithreacht fúráin agus ailciolfúrán i mbia

text:
               28.3.2022

               GA

               Iris Oifigiúil an Aontais Eorpaigh

               L 100/60

      MOLADH (AE) 2022/495 ÓN gCOIMISIÚN
      an 25 Márta 2022
      maidir le faireachán a dhéanamh ar láithreacht fúráin agus ailciolfúrán i mbia
      TÁ AN COIMISIÚN EORPACH,
      Ag féachaint don Chonradh ar Fheidhmiú an Aontais Eorpaigh, agus go háirithe Airteagal 292 de,
      De bharr an mhéid seo a leanas:

                  (1)

                  Is é atá i bhfúrán agus ailciolfúráin, lena n-áirítear meitiolfúráin amhail 2-meitiolfúrán, 3-meitiolfúrán agus 2,5-démheitiolfúrán, éilleáin phróisis a fhoirmítear i mbianna le linn na próiseála teirmí.

                  (2)

                  Ghlac Painéal an Údaráis Eorpaigh um Shábháilteacht Bia (EFSA) maidir le hÉilleáin sa Bhiashlabhra tuairim eolaíoch in 2017 maidir leis na rioscaí a bhaineann le láithreacht fúráin agus meitiolfúrán i mbia don tsláinte phoiblí (1). Is é an chonclúid ar ar thángthas go léiríonn na leibhéil reatha nochta d’fhúrán gur ábhar imní don tsláinte é. Maidir le meitiolfúráin, is é an chonclúid ar ar tháinig an tuairim go bhféadfaidís cur go suntasach leis an nochtadh iomlán d’fhúrán agus d’ailciolfúráin agus, dá bhrí sin, go méadófaí an t-ábhar imní sláinte. Mar sin féin, ós rud é nach bhfuil sonraí ann maidir le láithreacht meitiolfúrán i mbia, mhol EFSA sonraí breise a tháirgeadh sa réimse seo. Go háirithe, tuairiscíodh go mbíonn fúrán agus ailciolfúráin i gcaife, i mbia do naíonáin i gcrúca, anraith réidh le hithe, criospaí bunaithe ar phrátaí, i súnna torthaí, i ngránaigh bhricfeasta, i mbrioscaí, i gcraicir agus in arán briosc.

                  (3)

                  Is féidir 2-meitiolfúrán agus 3-meitiolfúrán a chainníochtú go hiontaofa leis na modhanna anailíse atá ar fáil faoi láthair, ach tá tuilleadh oibre de dhíth chun anailís iontaofa a dhéanamh ar 2,5-démheitiolúrán. Mar sin féin, más féidir é a dhéanamh leis an modh anailíse atá in úsáid, bheadh sé iomchuí 2,5-démheitiolfúrán a anailísiú agus a chainníochtú agus na sonraí a thuairisciú.

                  (4)

                  Ina theannta sin, léirigh an litríocht eolaíoch le déanaí go bhfuil éilleáin bhia ann a bhaineann le hailciolfúráin seachas meitiolfúráin, amhail 2-peintealfúrán agus 2-eitealfúrán. Dá bhrí sin, bheadh sé iomchuí ailciolfúráin bhreise (neamhmheitiolfúráin) den sórt sin a anailísiú agus a chainníochtú, ar choinníoll go bhfuil an modh anailíse iontaofa chun na críche sin.

                  (5)

                  Torthaí an fhaireacháin ar fhúrán agus ar ailciolfúráin, ní mór iad a bheith iontaofa agus inchomparáide. Dá bhrí sin, is iomchuí treoracha a thabhairt maidir le critéir na samplála agus na feidhmíochta anailísí.

                  (6)

                  Tá sainordú ag EFSA ón gCoimisiún Eorpach na sonraí go léir atá ar fáil a bhailiú maidir le héilleáin cheimiceacha a bheith i mbia agus i mbeatha. Úsáidtear na sonraí sin i dtuairimí eolaíocha EFSA agus i dtuarascálacha ar éilleáin i mbia agus i mbeatha.

                  (7)

                  Dá bhrí sin, is iomchuí a mholadh go ndéanfaí faireachán ar fhúrán agus ar ailciolfúráin i mbia agus go ndéanfaí na sonraí a thuairisciú do EFSA.

            TAR ÉIS AN MOLADH SEO A GHLACADH:

                  1.

                  Ba cheart do na Ballstáit, le rannpháirtíocht ghníomhach na n-oibreoirí gnó bia, faireachán a dhéanamh ar fhúrán, ar 2-meitiolfúrán agus ar 3-meitiolfúrán i mbia, go háirithe i gcaife, i mbia do naíonáin i gcrúsca (lena n-áirítear bia do naíonáin i gcoimeádáin, i bhfeadáin agus i bpúitsí), anraith réidh le hithe, criospaí bunaithe ar phrátaí, súnna torthaí, gránaigh bhricfeasta, brioscaí, craicir agus arán briosc.

                  2.

                  Chun a áirithiú go bhfuil na samplaí ionadaíoch, ba cheart do na Ballstáit na nósanna imeachta samplála atá leagtha síos i gcuid B den Iarscríbhinn a ghabhann le Rialachán (CE) Uimh. 333/2007 ón gCoimisiún a leanúint (2). Ba cheart d’oibreoirí gnólachtaí bia an nós imeachta samplála sin nó nós imeachta samplála coibhéiseach a chur i bhfeidhm freisin, á áirithiú go bhfuil an sampla ionadaíoch.

                  3.

                  D’fhonn anailís a dhéanamh ar fhúrán, 2-meitiolfúrán agus 3-meitiolfúrán i gcaife agus i mbia do naíonáin i gcrúsca, ba chóir do Bhallstáit agus d’oibreoirí gnó bia modh a úsáid a chomhlíonann na critéir seo a leanas:

                                 Paraiméadar

                                 Critéar

                              Sainiúlacht

                              Saor ó thrasnaíochtaí maitríse nó trasnaíochtaí speictreacha

                              Crotáin allamuigh

                              Níos lú ná an teorainn braite (LOD)

                              In-atriallacht (RSDr)

                              0,66 uair RSDR mar a díorthaíodh ó chothromóid (athraithe) Horwitz

                              In-atáirgtheacht (RSDR)

                              Mar a díorthaíodh ó chothromóid (mhodhnaithe) Horwitz

                              Téarnamh

                              80 – 110 %

                              Teorainn braite (LOD)

                              = Trí dheichiú de LOQ

                              Teorainn cainníochtaithe (LOQ)

                              Maidir le caife: nach mó ná 20 μg/kg
                              Maidir le bia do naíonáin i gcrúsca: 5 μg/kg

                        Chun anailís a dhéanamh ar fhúrán i mbianna seachas caife agus bia do naíonáin i gcrúsca, ba cheart do na Ballstáit agus d’oibreoirí gnó bia modh a úsáid a chomhlíonann na critéir sin agus níor cheart teorainn an chainníochtaithe (LOQ) a bheith níos airde ná 5 μg/kg.
                  Chun anailís a dhéanamh ar 2-meitiolfúrán agus 3-meitiolfúrán i mbianna seachas caife agus bia do naíonáin i gcrúsca, ba cheart nósanna imeachta um rialú cáilíochta a bheith i bhfeidhm ag saotharlanna chun iontaofacht na dtorthaí anailíseacha a fhaightear a áirithiú sa chás nach mbeadh an LOQ níos airde ná 5 μg/kg.

                  4.

                  Más féidir ailciolfúráin seachas 2-meitiolfúrán agus 3-meitiolfúrán a chinneadh leis an modh anailíse atá in úsáid, ba cheart do na Ballstáit agus d’oibreoirí gnó bia na hailciolfúráin sin a chinneadh.

                  5.

                  Ba cheart do na Ballstáit agus d’oibreoirí gnó bia na torthaí faireacháin a sholáthar do EFSA faoin 30 Meitheamh gach bliain, i gcomhréir le ceanglais na Tuairisce Caighdeánaí ar Shamplaí (SSD) ó EFSA le haghaidh Bia agus Beatha agus le ceanglais tuairiscithe shonracha bhreise ó EFSA (3).

         Arna dhéanamh sa Bhruiséil, 25 Márta 2022.

               Thar ceann an Choimisiúin

            Stella KYRIAKIDES

               Comhalta den Choimisiún

         (1)  Painéal CONTAM EFSA (Painéal EFSA maidir le hÉilleáin sa Bhiashlabhra), ‘Scientific opinion on the risks for public health related to the presence of furan and methylfurans in food’ [Tuairim eolaíoch maidir leis na rioscaí do shláinte an phobail a bhaineann le láithreacht fúráin agus meitiolfúrán sa bhia]. EFSA Journal [Iris EFSA] 2017;15(10):5005, 142 lgh. https://doi.org/10.2903/j.efsa.2017.5005

         (2)  Rialachán (CE) Uimh. 333/2007 ón gCoimisiún an 28 Márta 2007 lena leagtar síos na modhanna samplála agus anailíse le haghaidh rialú oifigiúil ar leibhéil luaidhe, caidmiam, mearcair, stáin neamhorgánigh, 3-MCPD agus beinsi(a)piréin in earraí bia (IO L 88, 29.3.2007, lch. 29).

         (3)  https://www.efsa.europa.eu/en/call/call-continuous-collection-chemical-contaminants-occurrence-data-0


title: Moladh ón mbanc Ceannais Eorpach an 17 Bealtaine 2022 chuig Comhairle an Aontais Eorpaigh maidir le hiniúchóirí seachtracha Banco de Portugal (BCE/2022/24) 2022/C 210/01

text:
               25.5.2022

               GA

               Iris Oifigiúil an Aontais Eorpaigh

               C 210/1

      MOLADH ÓN MBANC CEANNAIS EORPACH
      an 17 Bealtaine 2022
      chuig Comhairle an Aontais Eorpaigh maidir le hiniúchóirí seachtracha Banco de Portugal
      (BCE/2022/24)
      (2022/C 210/01)
      TÁ COMHAIRLE RIALAITHE AN BHAINC CEANNAIS EORPAIGH,
      Ag féachaint don Chonradh ar Fheidhmiú an Aontais Eorpaigh,
      Ag féachaint do Reacht an Chórais Eorpaigh Banc Ceannais agus an Bhainc Ceannais Eorpaigh, agus go háirithe Airteagal 27.1 de,
      De bharr an mhéid seo a leanas:

                  (1)

                  Déanann iniúchóirí seachtracha neamhspleácha atá molta ag Comhairle Rialaithe BCE agus a fhormheasann Comhairle an Aontais Eorpaigh iniúchadh ar chuntais an Bhainc Ceannais Eorpaigh (BCE) agus ar chuntais bhainc cheannais náisiúnta na mBallstát a bhfuil an euro mar airgeadra acu.

                  (2)

                  Tháinig deireadh le sainordú iniúchóirí seachtracha reatha Banco de Portugal, Deloitte & Associados — Sociedade de Revisores Oficiais de Contas S.A., tar éis an iniúchta don bhliain airgeadais 2021. Dá bhrí sin, is gá iniúchóirí seachtracha a cheapadh don bhliain airgeadais 2022.

                  (3)

                  Roghnaigh Banco de Portugal PriceWaterhouseCoopers & Associados - Sociedade de Revisores Oficiais de Contas Lda a bheith ina n-iniúchóirí seachtracha air do na blianta airgeadais 2022 go 2026,

            TAR ÉIS AN MOLADH SEO A GHLACADH:
      Moltar go gceapfaí PriceWaterhouseCoopers & Associados - Sociedade de Revisores Oficiais de Contas Lda mar iniúchóirí seachtracha ar Banco de Portugal do na blianta airgeadais 2022 go 2026.

         Arna dhéanamh in Frankfurt am Main, an 17 Bealtaine 2022.

               Uachtarán an BCE

            Christine LAGARDE